Liturgikus események, programok

**A hét ünnepei**

**Kedd**: Paolai Szent Ferenc remete

**Péntek**: Szent Izidor püspök, egyháztanító

**Szombat**: Ferrer Szent Vince áldozópap

**Eseménynaptár**

03.31. 17.00 Elsőáldozók csoportja

04.01. 10.00 Baba-mama kör

04.02. Kóruspróba

04.03. Karitász csoport összejövetel

04.03. Elsőcsütörtök, szentségimádás majd virrasztás

04.04. Elsőpénteki katekézis – a Szentlélek ajándékai

04.04. 18.00 Gitáros kórus próba

04.07. 17.00 Alsósok csoportja

04.08. 10.00 Baba-mama kör

**Szentmisék, liturgikus templomi események**

**Vasárnap:** 8.45 + édesapa

 10.00 + Ferenc és hozzátartozók

 18.30 + szülők

**Hétfő:** 7.00

**Kedd**: 18.30 + Walter és Péter

**Szerda:** 7.00

**Csütörtök:**18.30 + György

**Péntek**: 17.45 keresztút /Szent István Kórus

 18.30 élő Zsuzsanna

**Szombat:**  18.30 + József

**Vasárnap (06):** 8.45 élő és + hozzátartozók

 10.00 Rózsafüzér társulat tagjaiért

 18.30 élő Bernadett

Hirdetések

Hétfőn 17 órakor az elsőáldozók csoportját várjuk.

+++++

Csütörtökön, első csütörtök lévén, a szentmise után szentségimádást tartunk 19.45-ig.

+++++

Pénteken a szentmisében megtartjuk az elsőpénteki katekézist, témánk a Szentlélek ajándékai.

+++++

Karitász csoportunk a szokásos „**Húsvéti Jótékonysági Apróság Vásár**” -t **április 6-án, jövő vasárnap** 8-12-ig tartja. Játékokat, háztartási eszközöket, lakberendezési tárgyakat hétköznap irodaidőben köszönettel veszünk át!

++++++

Nagyböjt péntekein **17.45-től keresztutat** járunk a templomban.

++++++

Jövő vasárnap perselygyűjtésünkkel a **szentföldi keresztényeket** támogatjuk.

Isten fizesse meg adományaikat!

+++++

**Nagyböjt időszaka**

Nagyböjtben Jézus feltámadásának ünneplésre készülünk. Tesszük ezt a világ ellenében, amely nem vesz tudomást Jézusról, a feltámadásról. Ezért számára az ünnep a nyusziról és a locsolkodásról szól. Ebben az ellenszélben kell nekünk tudatosan vállalnunk az előkészület időszakát.

Mit tehetünk?

A nagyböjti egyik prefáció segít. „Most többet imádkozzanak, buzgóbban gyakorolják az irgalmasság tetteit, az újjászületés szentségei által az Istengyermekség teljességére jussanak.”

**Imádság:** napi legalább 20 perc, és egy hétköznapi templomi program. (szentmise vagy keresztút)

**Irgalmasság tettei**: Időt szánok a másik emberre. Észreveszem a rászorulót, és próbálok segíteni neki.

**Újjászületés szentsége:** húsvét táján elvégzem a szentgyónásomat.

**A böjt területe**: Étel s italban hősi fék. Nem csak a pénteki hústilalmat tartsuk meg, hanem készítsünk komoly tervet a böjtre. Használjuk fel jól az időnket! Kevesebb tv, számítógép, több személyes kapcsolat.

**Tervezzük és éljük meg tudatosan a böjti időszakot!**

Gondolatok a mai naphoz

**A visszatérés reménye**

Számos esetben kelünk útra. Egyedül, közösséggel, családdal. Ezekben benne van a hazaérkezés módja, ideje. Fontosak ezek az utak, a megérkezés, a hazaérkezés alkalma. Kész terv szerint történnek a dolgok.

A fiatalabbik fiú nem így indul útnak. Végleg becsukja az ajtót, nem kér már az atyai házból. „Majd én egyedül megoldok mindent.” Ebben az indulásban benne van a lecsúszás, egészen a malacok vályújáig. Az idősebb fiú, bár fizikailag nem megy el, mégis hasonló utat jár be. Elveszett otthon - az atyai házban.

A fiatalabbik, miután mindent elvesztett, megtapasztalta az ürességet, rádöbben az atyai ház szépségére. Az idősebb nehezebben jut el idáig, mert valami körül veszi, ezért nem tapasztalja meg az ürességet, amely szíve mélyén van.

Az a biztató, hogy az atyai ház öröme valahol mélyen mindkét fiúban benne él. Ha a felszínre bukkan, akkor el tud indulni hazafelé.

Az apa oldaláról nézve a dolgot: mindvégig szeretettel fordul fiaihoz, reménykedik abban, hogy fiai megértik, megérzik szeretetét.

Nagyböjti utunk elvezet az atyai ház örömére. Bűnbánatunk, böjtölésünk képes lehántani a ránk rakódott rétegeket, amelyek elfedik a lényeget.

Mi, akik itt vagyunk hétről hétre a templomban, hogyan vagyunk jelen? Megszokásból, vagy örömmel, lelkesen?

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Nagyböjt 4. vasárnapja 2025. március 30.



Örvendezz, Isten népe! Gyűljetek össze mind, akiknek kedves az Úr ügye! Szívből örüljetek, akik azelőtt szomorkodtatok! (Iz 66, 10-11)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: Józs 5, 9a.10-12

 Ma levettem rólatok Egyiptom gyalázatát.

Szentlecke: 2Kor 5, 17-21

Isten ránk bízta a kiengesztelődés tanítását.

Evangélium: Lk 15, 1-3.11-32

Megtalálni az atyai ház örömét az otthonlevőnek is feladat.